Els guanyadors del XXXVI Concurs Nacional de Pintura “El Piló” exposen una selecció de les seues obres en la Casa de Cultura
2025-07-24

La pintura serà novament protagonista de la nova mostra que la Casa de Cultura de Burjassot inaugurarà dilluns que ve 30 d’octubre a les 19 hores. Una exposició que arriba de la mà de l’Entitat Cultural Valenciana “El Piló” i que estarà protagonitzada pels guanyadors del XXXVI Concurs Nacional de Pintura “El Piló”, celebrat el passat any.

La Sala A de la Casa de Cultura acollirà les obres de la pintora cullerana, Carmen Signes, amb l’obra “Malvarrosa 1930”, que va ser la guardonada amb el Premi Nacional de Pintura; la burjassotera Merche Balaguer Mitjans, que s’alçava amb el Premi “Ciutat de Burjassot”, amb la seua obra “Atravesando” i, finalment, el guanyador del Premi “Barat Novella” Blai Tomás Ibáñez, natural d’Ontinyent, que guanyava amb l’obra “Geometría Urbana”.

Els tres, a més d’exposar aquestes tres obres guanyadores, també mostraran al públic bona part dels seus treballs com a artistes plàstics.

L’exposició es podrà visitar, fins al 10 de novembre, en horari de 8 a 21 hores de dilluns a divendres.